open-index/open-wikipedia-markdown huggingface dataset:
Eugen Jørgensen

**Eugen Honoratius Jørgensen** (født 29. november 1862 i Kristiania, død 14. mai 1938 i Bergen) var en norsk botaniker.
 
Han hadde artium fra Oslo katedralskole i 1880, og ble cand. real. i 1887, med utmerkede karakterer i matematikk og fysikk. Han ble tidlig interessert i botanikk, og allerede i 1883 utga han en beskrivelse over floraen i Langesund og Kragerø. Han arbeidet som middelskolelærer flere steder i Norge (Tromsø, Hammerfest, Sandefjord, Kristiania) før han i 1894 fikk jobb ved Bergen katedralskole, hvor han ble til pensjonsalderen i 1932.

Jørgensen fortsatte sine botaniske studier, fra 1898 med stipendier fra Bergen Museum, og fra 1914 som statsstipendiat. Han skrev florageografiske studier fra flere steder hvor han oppholdt seg.  Han skrev omfattende avhandlinger om levermoser (Hepatophyta) og øyentrøst (*Euphrasia*). Ettersom Bergen Museum arbeidet med marin flora, ble Jørgensen engasjert i dette arbeidet, og han utga etterhvert flere taksonomiske studier om plankton, blant annet *The protist plankton and the diatoms in bottom samples* som han utga sammen med *Hydrographical and Biological investigations in Norwegian Fiords* av Ole Nordgaard i 1905. Innenfor det lettere faglige forfatterskap var han også redaktør for flere utgaver av *Norsk flora : til bruk ved skoler og botaniske utflugter* og *Lærebok i botanikk for middelskolen*, begge opprinnelig utgitt av H.L. Sørensen.

Jørgensens botaniske studier førte ham til Svalbard i 1896, til Mexicogulfen i 1910 og til Novaja Semlja i 1921. 
Jørgensen omtales som en hardtarbeidende, sjenert mann. 
Hans samlinger av plankton og bilder befinner seg nå ved Universitetet i Bergen. Hans samlinger av radiolarie-slides befinner seg ved Naturhistorisk Museum i Oslo.

## Bibliografi
* *Lidt om vegetationen ved Kaafjorden i Lyngen *. 1893
* *Om floraen i Nord-Reisen og tilstødende dele af Lyngen *. 1894
* *Ueber die Tintinnodeen der norwegischen Westküste *. 1899
* *Protophyten und Protozoën im Plankton aus der norwegischen Westküste *. 1899
* *Lidt om udbredelsen af nogle af vore sjeldneste vestlandske levermoser *. 1901
* *Die Ceratien : eine kurze Monographie der Gattung Ceratium Schrank*. 1911
* *Die Euphrasia-Arten Norwegens*. 1916
* *Mediterranian Ceratia ; Mediterranian Dinophysiaceae ; Mediterranian Tintinnidae.*. 1920-1924 
* *Notiser til Norges levermosflora *. 2 bd, 1922-26
* *Norges levermoser*. 1934

## Referanser


## Litteratur
* radiolaria.org
PA Resources

**PA Resources AB** er et svensk oljeselskap. Selskapet kjøper, utvikler og utvinner olje og gass, og dessuten driver selskapet letevirksomhet etter nye reserver.

PA Resources driver først og fremst i Tunisia. Mindre felt eies i Republikken Kongo (Brazzaville) samt i Ekvatorial-Guinea. PA Resources er et av de største selskapene i Tunisia. Hovedkontoret ligger i Stockholm, Sverige. Administrerende direktør siden start 1996 er Ulrik Jansson.

PA Resources produserte 672 000 fat med olje i Tunisia i første kvartal 2007. PA Resources største produksjonstilgang i Tunisia er Didonfeltet som eies 100 prosent av konsernet. Den nye produksjonsplattformen ble satt i drift allerede i desember 2006, men utbyggingen av feltet ble sluttført første kvartal 2007.

PA Resources Norge ble 1. januar 2009 kjøpt opp av Bayerngas Norge. PA resources mistet noe av sin produksjonskapasitet ved at deres 10 % eierandel av Volve oljefelt ble overdratt til Bayerngas Norge i oppkjøpet.

For 4. kvartal 2010 rapporterte PA Resources skuffende EBITDA på 358 mill. SEK. Azurite Marine bidro til lavere EBITDA enn tidligere. PAR produserer 17000 fat olje per dag som ventes å øke til 20000 i annet halvår 2010. Oljeproduksjonen i Tunisia ser med dette ut til å ha nådd toppen.

## Eksterne lenker
* PA Resources' nettsted
Den vitruviske mann

**Den vitruviske mann** eller **Den vitruvianske mannen** (på latin *Homo Vitruvianus*) er en proporsjonsstudie fra en skisseblokk til Leonardo da Vinci fra rundt år 1487. Tegningen viser en naken mannskropp forfra med utslåtte armer og rette bein, innskrevet i en sirkel og et kvadrat. 

Motivet illustrerer en tekst av den romerske arkitekten Vitruvius som beskriver relasjoner mellom geometri og menneskekroppens proporsjoner. Høyden til kroppen er beregnet til åtte hoder. 

Bildet er et typisk eksempel på kunst i renessansen, hvor det var vanlig å framstille mennesket nakent, etter slik det også var i antikken. Originalen, som måler 34,4 x 25,5 cm, finnes i Gallerie dell'Accademia i Venezia i Italia. Notatene som hører til tegningen er skrevet speilvendt.

## Eksterne lenker
* 
* Den vitruviske mann 
* Geometrien i Den vitruviske mann
3 Doors Down

**3 Doors Down** er et amerikansk alternativt-rockeband som ble grunnlagt i 1994 i Escatawpa i Mississippi, USA. 

Bandet ble formet av trioen Brad Arnold (trommer), Todd Harrell (bassgitar) og Matt Roberts (gitar). Brad Arnold var vokalist i bandet. Han startet å synge i bandet da ingen andre ville synge.

I 2005 ble 3 Doors Down nominert til beste pop/rock gruppe i USA. Senere har de gitt ut seks singler: «Kryptonite», «Duck & Run», «Loser», «Be Like That», «When I'm Gone» og «Here Without You». Den største hiten til 3 Doors Down er «Here Without You».

20. august 2016 ble Matt Roberts funnet livløs i gangen på et hotell i Wisconsin. Han ble erklært død på stedet. Roberts forlot bandet i 2012 av helsemessige årsaker.

Brad Arnold fikk diagnosen klarcellet nyrekreft med spredning til lungene i mai 2025. Bandet avlyste som en følge av det alle planlagte opptredener. Arnold døde 7. februar 2026.

## Medlemmer
;Nåværende
* Chris Henderson – kompgitar, vokal (1998–)
* Greg Upchurch – trommer (2005–)
* Chet Roberts – sologitar, vokal (2012–)
* Justin Biltonen – bassgitar (2013–)

;Tidligere
* Brad Arnold (1978–2026) – vokalist (1996–2025), trommer (1996–2000)
* Matt Roberts (1978–2016) – sologitar, kompgitar, vokal (1996–2012)
* Todd Harrell – bassgitar (1996–2013)
* Richard Liles – trommer (2000–2002)
* Daniel Adair – trommer (2002–2005)

## Studioalbum
**The Better Life* (8. februar 2000) #7 USA – 6x Platinum 
**Away From The Sun* (12. november 2002) #8 USA – 3x Platinum 
**Seventeen Days* (8. februar 2005) #1 USA – Platinum
**3 Doors Down* (2008)
**Time of My Life* (2011)
**Us and the Night* (2016)

## Referanser


## Eksterne lenker
* 
* 
* 
*
Iraks riksvåpen

**Iraks riksvåpen** består av Saladins ørn som på brystet har et skjold med farger og inndeling fra Iraks flagg. Ørnen sitter på en grønn navneplate med teksten الجمهورية العراقية (*al-Jumhuriya al-`Iraqiya* eller «Den irakiske republikk»).


Fil:Coat of arms of the Kingdom of Iraq.svg|Kongeriket Iraks riksvåpen fra 1932 til 1958
Fil:Iraq state emblem CoA 1959-1965 Qassem.svg|Iraks riksvåpen fra 1959 til 1965.
Fil:Coat of arms of Iraq (1965-1991).svg|Iraks riksvåpen fra 1965 til 1991.
Fil:Iraq-COA.png|Iraks riksvåpen fra 1991 til 2004.
Fil:Coat of arms (emblem) of Iraq 2004-2007.svg|Iraks riksvåpen fra 2004 til 2008.


## Historie
### 1932−1959
Hasjimitt-kongedømmets riksvåpen har fellestrekk med våpenet til kongedømmet Jordan.

Den gyldne kronen på toppen, sammensatt av fem buer med perledesign og festet til basen med et relieffdesign med innlagte rubiner og smaragder, symboliserer kongemakten. På toppen av kronen er det en spydspiss som representerer det hasjimittiske banneret.

Kronen hviler på en kongelig mantel, som betyr offer og renhet. Mantelen er knyttet opp med gyldne tråder og samlet på hver side med gyldne duskesnorer som avdekker et hvitt silkefôr.

Over det sentrale skjoldet er det to stjerner. Disse representerer Ishtar og Shamash.

De to skjoldholderne er Babylons løve til høyre og araberhest til venstre, begge tradisjonelle symboler på kongemakten.

Skjoldet i midten er en skildring av landet Mesopotamia. Det viser de to elvene Eufrat og Tigris som renner gjennom ørkenen, og deres sammenløp ved Shatt al-Arab. Ved sammenløpet er et tre ved elvebredden som symboliserer verdens største daddelpalmeskog som pleide å være der. Under treet over elvene er en krumsabel og et spyd som tegn på landets forsvar. Rundt skjoldet på toppen står det i kufisk skrift «Kongedømmet Irak», og under uavhengighetsåret 1932.

Under skjoldet ligger gull hveteaks og en bomullsplante.

### 1959−1965
Det første statsemblemet under Abd al-Karim Qassim beholdt solskive-symbolet for Ishtar og Shamash, i form av en sirkel med åtte gyldne stråler. Mellom hver stråle viser det seg en dyprød projeksjon av en stjerne. I midten er det et gylden hveteaks på et blått område omgitt av et svart tannhjul, en hvit ring, og en ny svart ring. På den hvite ringen ligger et svart arabisk sverd til høyre og en svart kurdisk kniv til venstre. Mellom dem står det øverst i svart kufisk skrift «Republikken Irak», mellom håndtakene står det, også i svart kufisk skrift, 14. juli 1958.

## Referanser


## Se også
*Egypts riksvåpen
*Saladins ørn
*Flakt ørn
Iberia Airlines

**Iberia Líneas Aéreas de España, S.A.**, vanligvis kalt **Iberia**, er Spanias største flyselskap, med hovedkontor i Madrid. Selskapets hovedbaser ligger i Madrid Barajas International Airport og Barcelona internasjonale lufthavn. Selskapet fusjonerte september 2009 med British Airways til det nye selskapet International Airlines Group, hvor begge selskapene fortsatt opererer under eget navn og varemerke.

## Flåte
Iberias flåte inneholder følgende fly mars 2007:

## Eksterne lenker
*
São Pedro lufthavn

**São Pedro lufthavn**  (portugisisk: **Aeroporto de São Pedro**), er Kapp Verdes tredje største lufthavn.  Den ligger på øya São Vicente, rundt 5 kilometer fra sentrum av byen Mindelo, og den betjener hele øya, samt naboøya Santo Antão.  Den ligger i dalområdet på øya, nord for landsbyen São Pedro. Lufthavna ble åpnet i 1960. 

I 2005 begynte arbeidet med å omgjøre São Pedro til en internasjonal lufthavn, med utbyggingen av en ny og moderne terminal.

## Flyselskaper og destinasjoner
*TACV (Praia, Sal, São Nicolau)

## Kilder
* 

## Eksterne lenker
*
Dverghare

**Dverghare** er Norges minste godkjente kaninrase. Idealvekten for voksne dyr ligger på 0,71 – 1,3 kg.

Rasen kommer fra England, hvor den blir kalt Polish. Rasen ble først utstilt i Hull i 1884 av Mr George Hedworth, som viste frem 17 hvite polishkaniner.

## Se også
* Liste over kaninraser
Rhiziner

**Rhiziner** er festetråder på undersiden av lav som fester lavens plantelegeme, thallus, til underlaget. Rhiziner er tynne hyfer eller hyfetråder (en cellerekke) som vokser ut fra underbarken på laven og inn i substratet – det som laven vokser på. Rhizinene har imidlertid ingen aktiv nærings- eller vannoppsamlende funksjon, som roten hos karplanter.

## Referanser
Herodes Arkhelaos

**Herodes Arkhelaos**, eller *Herodes Arkelaus*, var sønn av Herodes den store og hans samaritanske hustru Maltake. Han var helbror til Herodes Antipas. 

Han var etnark av Samaria, Judea og Idumea (bibelens Edom), og med byene Caesarea og Jaffa, for en periode på ni år (c. 4 f.Kr. til 6 e.Kr). Han styrte således i Judea noen år etter sin fars død.

Men han vakte forargelse på grunn av flere forhold. Det gjaldt overtredelser av den mosaiske lov sammen med vedvarende grusomheter; jødene vendte seg i sitt raseri med klagemål til keiser Augustus. Arkhelaos kom slik i unåde. Han ble så avsatt av romerriket, og ble forvist til Vienna (nå Vienne) i Gallia.

Han ble erstattet av en romersk landshøvding (prokurator). Herodes Arkhelaos er omtalt i Bibelen i Matteus 2,22.

## Referanser

## Litteratur
* Fritz Rienecker, Gerhard Maier: *Lexikon zur Bibel.* SCM R.Brockhaus, 8. Auflage, Witten 2010, ISBN 978-3-417-24678-0, S. 124.
* Julia Wilker: *Für Rom und Jerusalem. Die herodianische Dynastie im 1. Jahrhundert n. Chr.* Verlag Antike, Frankfurt am Main 2007, ISBN 978-3-938032-12-1, S. 11, 15, 24 f. u. a. (siehe *Archelaus* im Register).
Jamaicas riksvåpen

**Jamaicas riksvåpen** ble tatt i bruk i 1661 og er designet av briten William Sandcroft, som da var erkebiskop av Canterbury. Våpenet ble noe endret i 1957.

Riksvåpenet viser et par tainoer fra øya på hver sin side om et skjold med rødt kors med fem ananas, en krokodille på en trestokk. Det opprinnelige mottoet på latin, «Indus Uterque Serviet Uni», ble endret til engelsk «Out of Many, One People» (*Av mange, et folk*) da landet ble uavhengighet i 1962.
Atchison, Topeka and Santa Fe Railway

**Atchison, Topeka and Santa Fe Railway** (forkortet **AT&SF**) populært kalt bare **Santa Fe** var et jernbaneselskap i USA. Det ble opprettet i Kansas 11. februar 1859 og holdt det gående til 1995 da det fusjonerte med Burlington Northern Railroad og dannet Burlington Northern & Santa Fe Railway

Selskapet er kjent for blant annet prestisjetoget *[[Super Chief]]* som gikk mellom Chicago og Los Angeles i perioden 1936 til 1971. I 1971 tok Amtrak over USAs langdistanse persontogtrafikk, men navnet *Super Chief* ble videreført frem til 1974 (pr. 2024 heter Amtraks tog på denne strekningen *Southwest Chief*&nbsp;). 

Fargeskjemaet *Warbonnet* i rødt, gult og sølv ble første gang brukt i 1937 på Santa Fes diesellokomotiver. Det ble et av verdens mest kjente, og er gjengitt på mange leketøy, modelltog og andre effekter.

## Referanser


## Kilder
*American-Rails.com: The Atchison, Topeka and Santa Fe Railway, Santa Fe All The Way! Besøkt 2. april 2015
*Kansas Historical Foundation - Kansapedia: Santa Fe Railway (publisert desember 2004) Besøkt 2. april 2015
Fylkesvei 5310

**Fylkesvei 5310** går mellom Ådland og Øvrebøen i Alver kommune.

Frem til 2019 hadde veien betegnelsen fylkesvei 245 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
MaiJazz

**MaiJazz** er en internasjonal jazzfestival som arrangeres årlig i Stavanger i begynnelsen av mai. Festivalen ble arrangert første gang i 1989 og hadde da fire konserter og ca. 400 besøkende. Siden den gang har festivalen vokst, og ved 25-årsjubileet i 2013 hadde festivalen over 50 konserter og  besøkende. MaiJazz er en ideell organisasjon tilknyttet Stavanger Jazzforum.

I perioden 2013 til 2018 var utdeling av Mølsterprisen en del av festivalprogrammet.

## Eksterne lenker
*
Evig solskinn i et plettfritt sinn

***Evig solskinn i et plettfritt sinn*** er en amerikansk romantisk, science fiction dramafilm fra 2004 i regi av Michel Gondry, og er skrevet av Charlie Kaufman. Filmens to hovedroller spilles av Jim Carrey og Kate Winslet, med biroller av Kirsten Dunst, Mark Ruffalo, Elijah Wood og Tom Wilkinson. Filmen henter elementer fra psykologisk drama, science fiction, og har et ikke-lineært narrativ som en del av det å utforske minnets natur og romantisk kjærlighet. Filmens tittel er et sitat fra diktet "Eloisa to Abelard" av Alexander Pope.

Filmen vant Oscar for beste originalmanus .

## Handling
Etter en krangel oppdager Joel Barish (Jim Carrey) at kjæresten Clementine Kruczynski (Kate Winslet) har fått alle minnene sine om ham slettet ved klinikken Lacuna i New York City. Klinikken har en unik teknologi som kan slette alle minner om personer og hendelser når pasienten sover.  

Joel bestemmer seg for å gjøre det samme. Det viser seg imidlertid at Joel opplever utviskingsprosessen som en bevisst drøm der han sendes fra minne til minne mens de slettes. Etter å ha gjenopplevd et særlig følelsesladet minne, innser han at han ikke ønsker å glemme Clementine likevel. Han forsøker å motsette seg minnefjerningen, selv om han ikke klarer å forlate den bevisste drømmen. 

Samtidig har de ansatte i Lacuna – Patrick Wertz (Elijah Wood), Mary Svevo (Kirsten Dunst), Stan Fink (Mark Ruffalo) og Howard Mierzwiak (Tom Wilkinson) – sine egne drama som utspiller seg mens Joel sover. 

I slutten av filmen finner Joel og Clementine tilbake til hverandre. De får avslørt at de har hatt et forhold som de begge har visket ut minnene om, og da de blir klar over det smertefulle bruddet blir de sjokkert. Avsløringen fører nesten til at de går fra hverandre på nytt, men de blir enige om å gi hverandre en ny sjanse. 

## Rolleliste

## Referanser


## Eksterne lenker
* 
*
Den rumensk-ortodokse kirke

**Den rumensk-ortodokse kirke** (*Biserica Ortodoxă Română* på rumensk) er en av de autokefale kirkene i det østlig-ortodokse kirkesamfunnet. En majoritet av rumenere (18&nbsp;817&nbsp;975, eller 86,8% av befolkningen, ifølge 2002-tellingen) tilhører denne kirken. Den rumensk-ortodokse kirke er den tredje største blant de ortodokse kirkene etter den russisk-ortodokse og den ukrainsk-ortodokse kirke.

Medlemmer av Den rumensk-ortodokse kirke refererer gjerne til sin tro som **Dreapta credință** («den rette tro»). Det hender også at ortodokse troende blir omtalt som  **dreptcredincioși** (rettroende) eller **dreptmăritori creștini** (rettvitnende kristne).

## Referanser


## Eksterne lenker
*
Pterygoplichthys

* se teksten

***Pterygoplichthys*** er en gruppe fisk.
De lever i elver og oversvømmede sletter. De graver groper i mudderet, hvor de kan overleve i tørkeperioder. 
Noen arter blir 50-60 cm lange. 
De har store ryggfinner med mer enn ni finnestråler, og tydelige nesebor. 

De eter hovedsakelig plantemateriale.
De er vanlige matfisk for de innfødte i Sør-Amerika.

Tidligere ble *Liposarcus* og *Glyptoperichthys* regnet som separate slekter, men artene i disse gruppene har senere blitt flyttet til *Pterygoplichthys*.
Navnet *Glyptoperichthys* kommer fra gresk *glyptes* som betyr «treskjærer», *peri* som betyr «rundt», og *ichthys* som betyr «fisk». Navnet kommer av at fiskene kan se ut som utskårne figurer når de ligger og hviler.

*[[Pterygoplichthys joselimaianus]]* var den første harniskmallen som ble tildelt et L-nummer.

## Arter
* *[[Pterygoplichthys anisitsi]]* Eigenmann & Kennedy, 1903
* *[[Pterygoplichthys disjunctivus]]* (Weber, 1991)
* *[[Pterygoplichthys etentaculatus]]* (Spix & Agassiz, 1829)
* *[[Pterygoplichthys gibbiceps]]* (Kner, 1854), L083, L165 og L196
* *[[Pterygoplichthys joselimaianus]]* (Weber, 1991), L001, L022
* *[[Pterygoplichthys lituratus]]* (Kner, 1854), L196
* *[[Pterygoplichthys multiradiatus]]* (Hancock, 1828)
* *[[Pterygoplichthys pardalis]]* (Castelnau, 1855), L021, L023
* *[[Pterygoplichthys parnaibae]]* (Weber, 1991)
* *[[Pterygoplichthys punctatus]]* (Kner, 1854)
* *[[Pterygoplichthys scrophus]]* (Cope, 1874) 
* *[[Pterygoplichthys undecimalis]]* (Steindachner, 1878)
* *[[Pterygoplichthys weberi]]* Armbruster & Page, 2006
* *[[Pterygoplichthys xinguensis]]* (Weber, 1991)
* *[[Pterygoplichthys zuliaensis]]* Weber, 1991

## Referanser



## Eksterne lenker
*
Autokefale kirker

**Autokefale kirker** er de selvstendige kirker innenfor den ortodokse kirken. Begrepet kommer av gresk αυτο (auto=selv) og κεφαλή (kefali=hode), som da angir selvstendige kirkesamfunn med sitt eget overhode innenfor den østlige ortodokse kirken. I den ortodokse tradisjon er dette betegnelsen på de selvstendige kirkene som har sin egen patriark eller erkebiskop som leder. Autonome (selvstyrende) kirker har en betydelig grad av indre selvstyre, men ligger som regel innenfor et patriarkats jurisdiksjon. De autonome kirkene er normalt underordnet en autokefal kirke. Denne organiseringen står i klar kontrast til den romersk-katolske kirke, hvor paven er denne kirkens uomtvistelige internasjonale overhode. Alle de ortodokse kirkene har samme liturgi, lære og kirkerett. De fleste av kirkene er nasjonalkirker knyttet til landets nasjonale forhold. De som regnes som de eldste og også ærverdigste av de ortodokse kirkene er de fire østlige patriarkater fra oldkirken. Den ortodokse kirke i Hellas regnes som autokefal og er nært knyttet til den greske stat, men av respekt for patriarken i Konstantinopel har de ikke erklært eget patriarkat.

I oktober 2018 anerkjente patriark Bartholomeos I av Konstantinopel Den ukrainsk-ortodokse kirke (Kiev-patriarkatet) som selvstendig. Samtidig ble det 332 år gamle vedtaket fra 1686 om underordning under patriarken i Moskva opphevet. Patriark Kirill av Moskva kunngjorde deretter at Moskva-patriarkatet bryter med Konstantinopel. Splittelsen er relatert til konflikten om det østlige Ukraina og den russiske ortodokse kirke som har nær tilknytning til landets president Vladimir Putin.

Til de autokefale ortodokse kirker regnes:

* Den ortodokse kirke i Konstantinopel (oldkirkelig patriarkat)
* Den ortodokse kirke i Alexandria (oldkirkelig patriarkat)
* Den ortodokse kirke i Antiokia (oldkirkelig patriarkat)
* Den ortodokse kirke i Jerusalem (oldkirkelig patriarkat)
* Den russisk-ortodokse kirke
* Den serbisk-ortodokse kirke
* Den ortodokse kirke i Albania
* Den bulgarsk-ortodokse kirke
* Den georgiske ortodokse og apostoliske kirke
* Den ortodokse kirke i Hellas        
* Den ortodokse kirke i Polen
* Den rumensk-ortodokse kirke
* Den tsjekkiske og slovakiske ortodokse kirke
* Den ortodokse kirke på Kypros
* Den ortodokse kirke i Ukraina
## Referanser
Al Pitrelli

**Al Pitrelli** (født 29. september 1962 i New York) er en amerikansk musiker. Han er best kjent for sitt arbeid med Trans-Siberian Orchestra, Megadeth, Savatage, Blue Öyster Cult og O2L.

## Diskografi
### Med [[Danger Danger]]
* 2003 – *Rare Cuts* (samlealbum)

### Med [[Asia (band)|Asia]]
* 1991 – *Aqua*
* 1993 – *Aria*

### Med [[Widowmaker]]
* 1992 – *Blood and Bullets*
* 1994 – *Stand by for Pain*

### Med [[Savatage]]
* 1995 – *Dead Winter Dead*
* 1998 – *The Wake of Magellan*
* 2001 – *Poets and Madmen* (gjest på fire sanger)

### Med [[Trans-Siberian Orchestra]]
* 1996 – *Christmas Eve and Other Stories*
* 1998 – *The Christmas Attic*
* 2000 – *Beethoven's Last Night*
* 2004 – *The Lost Christmas Eve*

### Med [[Megadeth]]
* 2001 – *[[The World Needs a Hero]]*
* 2002 – *[[Rude Awakening]]* (live)  
* 2002 – *Still Alive... And Well?*

## Referanser


## Eksterne lenker
* 
* 
* 
*
Kenyas riksvåpen

**[[Kenya]]s riksvåpen** består av to løver som holder et masai-skjold og spyd, skjoldet er sort, rødt og grønt og i det røde feltet en hane med øks.
Løvene står på en silhuett av Mount Kenya med landets landbruksprodukter: kaffe, pyrethrum, te, mais, sisal og ananas. 

## Kilder
*
Fylkesvei 409 (Hordaland)

**Fylkesvei 409 i Hordaland (Fv409)** gikk mellom Rossnes og Lundsdalen i Radøy kommune. Veiens lengde var 21,1&nbsp;km.

Før Fosnstraumbrua ble åpnet 1989 var strekningen mellom Rossnes ferjekai og Ludsdalen del av riksvei 565. Fra Rossnes var det ferjeforbindelse til Hoplandsjøen på Fosnøyna i Austrheim.

2019 ble veien erstattet av fylkesvei 525 og fylkesvei 5484.

## Kommuner og knutepunkter

 

*Arm Rossnesvegen fra Bø til Rossnes ferjekai(5,8&nbsp;km)

## Referanser


## Eksterne lenker
* Vegvesenets vegkart
Plaça Reial

**Plaça Reial** er en plass i bydelen Barri Gòtic i Barcelona, Catalonia, Spania. Den ligger like ved La Rambla. På plassen er et stort antall restauranter. Den er også kjent for sine mange utesteder.
Fylkesvei 5488

**Fylkesvei 5488** går mellom Sletta og Tveit i Alver kommune.

Frem til 2019 hadde veien betegnelsen fylkesvei 411 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tore Bollingmo

**Tore Bollingmo** (født 26. oktober 1969) er kommunikasjonssjef i Norsk Sykepleierforbund (NSF). Han kom fra stillingen som spesialrådgiver i NSF de seks foregående årene.  Han er tidligere ansvarlig redaktør i avisene og nettstedene som inngår i Lokalavisene Oslo AS, som er en del av konsernet Edda Media. Han er utdannet ved Norsk journalisthøgskole 1995. Bollingmo har tidligere vært nyhetsredaktør i *[[Moss Avis]]*, reportasjesjef i *[[Sandefjords Blad]]* og journalist i *[[Verdens Gang|VG]]*, *[[Dagbladet]]*, *[[Larvik Morgenavis]]*, ANB og *[[Aura Avis]]*.

## Referanser
Hypostomus plecostomus

***Hypostomus plecostomus*** er en harniskmalle.
De fleste fiskene som selges under navnet «Hypostomus plecostomus», «plecostomus» eller bare «pleco», tilhører egentlig andre, beslektede arter.

Den hører hjemme i tropiske deler av Mellom- og Sør-Amerika, i strømmende ferskvann eller brakkvannet i elvemunninger.

Siden denne fisken blir ganske stor som voksen (opptil ca. 50 cm), er det ikke lett å få den i lek i akvariet. De fleste vellykkede oppdrettene av denne arten har foregått i dammer med leire- eller mudderbanker. De graver tunneler nær vannflaten, og hannen vokter eggene til de klekkes.

I Florida og Texas har arten blitt introdusert, sannsynligvis dumpet av akvarister.
De er også introdusert i flere asiatiske land. De drettes ofte i dammer i Singapore og Hongkong, hvor den er veldig populær som akvariefisk.

## Akvaristikk
Denne arten har liten verdi som matfisk, skjønt de spises av og til i sitt naturlige utbredelsesområde. I akvariehandelen er de imidlertid høyt verdsatt.

Den er nattaktiv, og kjøpes ofte inn til akvarier på grunn av sin evne til å renske alger ut av karet. De unngår vanligvis lys, og foretrekker å gjemme seg på mørke steder. Om natten kommer de fram for å ete. 
Det er imidlertid ikke vanskelig å venne dem til å være dagaktive i akvariet. 

De er hardføre fisk som stort sett lever av plantemateriale, og noen krepsdyr.

## Eksterne lenker
*
Office

**Office** har flere betydninger, blant annet:
* LibreOffice, fri kontorprogrampakke for Linux, macOS, og Windows
* Microsoft Office, programpakke for Windows-PC-er fra Microsoft
* The Office (kjent under navnet Kontoret i Norge), britisk komiserie
Tsjads riksvåpen

**Tsjads riksvåpen** ble tatt i bruk i 1970 og består av et gult skjold med blå bølgende linjer og en soloppgang. Bølgene symboliserer Tsjadsjøen og soloppgangen en ny start. Skoldet holdes av en geit og en løve. Geiten symboliserer den nordre delen av landet og løven den sørlige. Under skoldet en medalje og et bånd med Tsjads valgspråk på fransk.
Oklahoma!

***Oklahoma!*** er en musikal av Rodgers og Hammerstein. Den hadde premiere i 1943 og var det første av en rekke samarbeidsprosjekter mellom de to. 

Den regnes som en milepæl i musikalhistorien. Fra og med denne oppsetningen skulle musicaler skapes etter hvordan sang- og dansenumrene kunne legges inn i handlingen og føre historien videre. Stillestående numre ble umoderne, og den nye formen ledet til et tettere samarbeid mellom manus- og sangtekstforfattrne, komponistene og koreografer.

## Filmatisering
I 1955 ble musicalen filmatisert av regissøren Fred Zinnemann.

## Eksterne lenker
*
Pleco

**Pleco** kan referere til følgende harniskmaller:

* *[[Hypostomus]]*, slekt, synonym: *Plecostomus*
** *[[Hypostomus plecostomus]]*
* *[[Loricariichthys]]*, slekt, synonym: *Plecostomus*
* *[[Pterygoplichthys pardalis]]*
Elfenbenskystens riksvåpen

**[[Elfenbenskysten]]s riksvåpen** i sin nåværende utformning ble tatt i bruk i 2001.  Det består av et grønt skjold med hodet av en elefant. Elefanten er et viktig symbol for landet siden landet har fått sitt navn etter materialet elefantens støttenner består av; elfenben. På sidene av skjoldet står to palmer, og en halv sol stikker opp over skjoldet. Soloppgangen er et tradisjonelt symbol for en ny start. Under skjoldet er det et skriftbånd med landets navn på fransk.

## Kilder
*Présidence de la république de Côte d´Ivoire: Symboles Besøkt 7. desember 2017
Hypostomus

* *[[Hypostomus ammophilus]]*
* *[[Hypostomus plecostomus]]*
* *[[Hypostomus unicolor]]*

***Hypostomus*** er den største slekten i familien harniskmaller.
Det er tropiske ferskvannsfisker som stort sett holder seg i hurtigstrømmende vann.
De fleste artene holder seg i lavlandet.
Mange arter yngler i huler som de graver i mudderbanker eller i hule trestokker.

## Eksterne lenker
*
Hårkollen

**Hårkollen** er et tettbebygd område og en grunnkrets øst på Nøtterøy i Færder kommune. Grunnkretsen har 801 innbyggere.

## Geografi
Hårkollen var opprinnelig kun en skogkledd kolle, men en intensiv utbygging fra og med 1970-tallet har gjort stedet til et av de større tettstedene på Nøtterøy.
I vest grenser Hårkollen til Oserød, i nord til Skallestad og i øst mot Arås og Ulvø. I sør grenser Hårkollen mot Oterbekk og Petterød.

## Skoler og barnehager
Hårkollen hadde lenge sin egen barneskole, men denne ble lagt ned i 2004 og erstattet av Oserød skole. Det gamle lokalet til Hårkollen skole har nå blitt til Hårkollen barnehage, en av tre barnehager i Hårkollen. Skallestad barnehage og Oserød barnehage er de andre. Oserød Barnehage har Oserød skole som nærmeste nabo.

## Idrett
Hårkollen har ett idrettsanlegg, Hårkollhallen. Hallen er primært i bruk som håndballhall og har parkettdekke. Det har fra tid til annen også vært arrangert større arrangementer innen andre idretter, for eksempel innen badminton. Flere idrettsklubber og idrettsgrener trener i Hårkollhallen. Oserød skole benytter Hårkollhallen til sin gymnastikkundervisning.

## Kulturminner
Like nord for Hårkollen er det registrert tre kulturminner: en brønn med ukjent datering, en bygningsruin fra etterreformatorisk tid og et steingardgjerde med ukjent datering.

## Referanser


## Eksterne lenker
* Zoombart kart over Hårkollen
* Kort beskrivelse av Hårkollhallen
* Artikler i regionavisa Tønsbergs Blad som inneholder søkeordet «Hårkollen»
A/UX

**A/UX** (kortform av **A**pple **U**ni**x**) var Apple Computers versjon av Unix for noen av deres Macintosh-maskiner. A/UX kunne kjøre på maskiner i Macintosh II-, Quadra- og Centris-serien. A/UX ble først sluppet i 1988, mens den siste versjonen (3.1.1) kom i 1995. Maskinkravet var en Motorola 68k-basert Macintosh med FPU (flyttallsprosessor) og PMMU (Paged Memory Management Unit).

Operativsystemet var basert på UNIX System V Release 2.2, med noen tilleggsfunksjoner fra System V Release 3 og 4, og 4.2 og 4.3 BSD. TCP/IP nettverksprotokollen var inkludert fra versjon 2 og oppover.

A/UX 3.x hadde et grafisk brukergrensesnitt med de kjente Finder-vinduene og menyene.
Ray Kennedy

**Raymond Kennedy** (født 28. juli 1951, død 30. november 2021) var en engelsk fotballspiller.

Han er mest kjent fra tiden i  og , da han i løpet av tiden i disse to klubbene var med på å vinne alle trofeer i nasjonal og europeiske turneringer utenom trofeet i Cupvinnercupen.

Han spilte 17 landskamper, og scoret tre mål, for .

## Karriere
Han spilte for  i årene 1968–1974, og spilte totalt totalt 212 kamper og scoret 71 mål for London-klubben før han ble kjøpt av  for  pund 12. juli 1974. Kennedy ble det siste kjøpet foretatt av manager Bill Shankly.

Han ble i Liverpool frem til 1982. På denne tiden hadde han spilt 393 kamper og scoret 72 mål for klubben. Av dette var 275 kamper og 51 mål i ligaen. Han gikk til  i januar 1982, hvor han tilbrakte én sesong før han gikk til . Skader gjorde at han la opp etter kun én sesong i klubben.

## Statistikk
### Kamper
* **[[1968]]&ndash;[[1974]]: Arsenal:** 212 kamper – 71 mål.
* **[[1974]]&ndash;[[1982]]: Liverpool:** 393 kamper – 72 mål.
* **[[1982]]&ndash;[[1983]]: Swansea:** 42 kamper – 2 mål. (*****)
* **[[1983]]&ndash;[[1984]]: Hartlepool:** 23 kamper – 3 mål. (*****)
*  **[[1969]]&ndash;[[1974]]: England U-23:** 6 kamper - ? mål.
*  **[[1976]]&ndash;[[1980]]:England:** 17 kamper - 3 mål.

***** Kun ligakamper regnet med.

### Medaljer
### Medaljer for Arsenal som vinner
* **[[Messebycupen]]:** 1970. 
* ** Ligavinner [[The Football League|1 . Divisjon]]:** 1971. 
* ** [[FA-Cupen|FA-Cup]]:** 1971.

### Medaljer for Arsenal som nr. 2
* **FA-Cup, tapende finalist:** 1972. 
* **Nr. 2, 1. Divisjon:** 1973. 
   
### Medaljer for Liverpool som vinner
* **Ligavinner 1. Divisjon:** 1976, 1977, 1979, 1980 og 1982
* **[[Mesterligaen i fotball for menn|Serievinnercupen]]:** 1977, 1978 og 1981
* **[[UEFA-cupen i fotball for menn|UEFA-cupen]]:** 1976.
* **[[UEFA Super Cup|Supercupen]]:** 1977.
* **[[Ligacupen]]:** 1981.
* **[[FA Community Shield|Charity Shield]]: 1976, 1977, 1979 og 1980.  
    
=== Medaljer for Liverpool som nr. 2 ===
* **FA-Cup, tapende finalist:** 1977.
* **Nr. 2, 1. Divisjon:** 1978.   
* **UEFA Super Cup, tapende finalist:** 1978.
* **Liga-Cup, tapende finalist:** 1978.    
* **World Cup Championship, tapende finalist:** 1981.

=== Medaljer for Swansea som vinner ===
* **Welsh Cup:''' 1983.

## Referanser


## Eksterne lenker
* 
*  Profil på Liverpools offisielle hjemmeside.
*  Profil på LFChistory.net.
*  Profil på WorldFootball.net
Republikken Kongos riksvåpen

**Republikken Kongos riksvåpen** består av et gult skjold med et grønt bølgende bånd på midten og en rød løve med fakkel på skjoldet. Over skjoldet er det en krone med landets navn på fransk, bak skjoldet er det to elefanter og under et bånd med landets valgspråk.
Fylkesvei 5426

**Fylkesvei 5426** går mellom Hjellvik og Valestrand i Osterøy kommune.

Frem til 2019 hadde veien betegnelsen fylkesvei 366 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Erlend Fuglum

**Erlend Vagnild Fuglum** (født 13. mars 1978 i Namsos i Nord-Trøndelag) er en norsk politiker (Sp) og direktør i Bryggeri- og drikkevareforeningen.

## Liv og virke
Han vokste opp på gården Valskrå på Øyheim i Grong. Han gikk Grong videregående skole og tok siden grunnfag i statsvitenskap ved Universitetet i Oslo og bachelorgrad i informatikk ved Høgskolen i Østfold.

Han ble politisk engasjert på nei-siden foran EU-avstemningen i 1994. Fuglum var innvalgt i Grong kommunestyre fra 1999 til 2003, leder i Senterungdommen fra 2004 til 2007 og medlem av arbeidsutvalget i Nei til EU fra 2007 til 2008 og vararepresentant til Stortinget fra Nord-Trøndelag fra 2005 til 2013. Fuglum var ansatt som generalsekretær i Senterpartiets studieforbund fra 2008 til 2010. I 2010 gikk han til PR-byrået First House.

Fra 2012 til regjeringsskiftet etter stortingsvalget i 2013 var han statssekretær for statsråd Liv Signe Navarsete i Kommunal- og regionaldepartementet.

Etter regjeringsskiftet gikk Fuglum tilbake til First House. Han var kommunikasjonsdirektør i Santander Consumer Bank fra 2018 til 2019, og i 2019 ble han direktør i Bryggeri- og drikkevareforeningen.

## Referanser


## Eksterne lenker
*
Kalinovik

**Kalinovik** er en by og kommune i Republika Srpska i Bosnia-Hercegovina. Foreløpige tall fra folketellingen i 2013 viste at Kalinovik hadde  innbyggere.

I 1991 hadde byen 4&nbsp;596 innbyggere, de fleste av dem var serbere. Ratko Mladić, som er ettersøkt mistenkt for krigsforbrytelser, er født der.

## Referanser


## Eksterne lenker
*
Otto Jensen

**Otto Jensen** (født 1856 i Kongsberg, død 26. februar 1918) var en norsk teolog, statsråd og biskop i Den norske kirke.

Jensen ble cand.theol. ved Det teologiske fakultet i 1879. 13. oktober 1898 disputerte han til den teologiske doktorgrad samme sted, med avhandlingen *Om soning og forsoning*.

Jensen arbeidet som lærer i Oslo og Stavanger i fra han tok teologisk embedseksamen i 1879 til han ble residerende kapellan ved Asak kirke i Berg, Østfold 1889, senere i Sankt Petri kirke i Stavanger i 1899. I 1905 ble han sokneprest i Skjeberg.

Jensen var kirke- og undervisningsminister i Christian Michelsens regjering fra januar 1906 til oktober 1907. Han ble utnevnt til kommandør av 1. klasse av St. Olavs Orden den 28. oktober 1907.

Han ble oppnevnt til stiftsprost i Oslo i 1913, og i 1917 ble han biskop i Hamar bispedømme. Han fikk en kort tid i embetet, og døde allerede året etter.

Jensen ble oppfattet som en frisinnet sentrumsteolog som forsøkte å virke brobyggende i den opprivende kirkestriden på begynnelsen av 1900-tallet.

Jensen var far til biskop Eivind Berggrav.

## Referanser




## Eksterne lenker
* 
*
Arjen Anthony Lucassen

**Arjen Anthony Lucassen** (født 1960) er en nederlandsk musiker.

Han er kjent både fra Vengeance, som hadde suksess særlig gjennom 1980-tallet i Nederland, og sitt eget progressiv metal/rock-prosjekt Ayreon. I Ayreon tar han selv seg av det meste innenfor instrumenter, unntatt trommer og diverse blåse- og strykeinstrumenter. I tillegg hender det at diverse artister gjør en eller flere gjesteopptredener i form av soloer, på som oftest gitar og keyboard. Vokalene blir fremført av både ukjente og kjente vokalister. Selv om Ayreon involverer mange musikere regnes Arjen som det eneste medlemmet, kanskje med unntatt av trommeslageren Ed Warby. Han har også en rekke andre prosjekter, som Star One, Stream of Passion, Guilt Machine og Ambeon.

## Gjesteopptredener
* Pythagoras – After the Silence (1981)
* Ian Parry – Symphony of Dreams (1993)
* Alex Bollard – Pink Floyd Songbook (1994)
* Ian Parry – Thru the Looking Glass (1995)
* Strange Hobby – Strange Hobby (1996)
* Biscuit – Between you and me (1996)
* Veralin – Opposites (1997)
* Helloise – A Time And Place For Everything (1998)
* Block Busters – Powder to the People (1999)
* Ian Parry – Consortium Project (1999)
* Peter Daltrey – Candy (1999)
* Rocket Scientists – Oblivion Days (1999)
* Erik Norlander – Into The Sunset (2000)
* Ian Parry – Shadowman (2000)
* Glass Hammer – Chronometree (2000)
* Within Temptation – Mother Earth (2000)
* Lana Lane – Secrets Of Astrology (2000)
* After Forever – Emphasis (single) (2002)
* Nolan / Wakeman – The Hound Of The Baskervilles (2002)
* Wicked Sensation – Reflected (2002)
* Nightingale – Alive Again (2003)
* Ars Nova – Biogenesis (2003)
* Gary Hughes – Once and Future King Part I (2003)
* Space Mirrors – The Darker Side of Art (2004)
* Amadeus' Spell (2004)
* Elfonía – This Sonic Landscape (2005)
* Shadow Gallery – Room V: Special Edition (2005)

## Trivia
* Lucassen elsker å svare på spørsmål fra fansen og har lansert «Ask Arjen Anything» på Ayreons hjemmeside, hvor man kan spørre han om hva som helst.
* Lucassen er 202&nbsp;cm høy.

## Referanser


## Eksterne lenker
* 
* 
* 
*
Sia

:*Se eventuelt [[Sentralsykehuset i Akershus]] (forkortes SiA) eller [[Sia Furler]] for å lese om den australske popstjernen Sia*
 
**Sia** (også transkribert som *Saa, Sa, Esya, Esye*) er i henhold til oldtidens egyptiske religion og mytologi en visdomsgud; guddommeliggjøring av persepsjon og oppfatning, essensen av innsikt og visdom, i Heliopolis’ kosmologi. Setet for disse karaktertrekkene var, i henhold til oldtidens egyptiske tanker, i hjertet. Han tilsvarte antagelig til de intellektuelle energiene til guden Ptah i Memfis’ kosmologi.

## Visdomsgudene
Som en visdomsgud var han tilknyttet skrivekunsten og ble ofte vist som en menneske som holdt en papyrusrull. Papyrus var antatt å legemliggjøre intellektuelle prestasjoner. Han ble ofte satt sammen i par med Hu, en annen abstrakt gud som var guddommeliggjøring av det første ordet, ordet for skapelsen, og det ordet som skaperguden Atum skal ha uttalt i skaperøyeblikket. 

Det ble senere sagt at Atum utskilte dette aspektet fra seg selv ved utvinne blod fra sitt eget lem og således skape Sia og Hu. Denne uvanlige fødselen førte til at Sia ofte ble påkalt for å beskytte de dødes genitaler. Da Atum og Ra ble senere identifiserte med hverandre og ble *Atum-Ra* ble også Sia avkommet til Ra og i denne sammenhengen ble han oftere nevnt. Sia ble således med på solbåten og knyttes til moral og intelligens.

Sia og Hu var i følget til Ra ombord i hans skip som han reiste over himmelen med om natten, i henhold til tekster og gravdekorasjoner i Det nye rike. En annen i det samme følget var Heka, magiens gud. Disse gudene ble ansett å ha særskilte kefter som hjalp skaperguden Ra å opprettholde syklusen. Selv om Heka hadde sin egen kult, hadde ikke Sia det.

## Referanser
Hårkollhallen

**Hårkollhallen** er en idrettshall som ligger i Hårkollen på Nøtterøy. 
Den består av én enkelt håndballbane med parkettunderlag. Hallen er oppmerket for andre idretter enn håndball, og den brukes blant annet til badminton, basketball, kanonball med mer.

Hårkollhallen er hjemmearena for Nøtterøy IF Håndball.

## Eksterne lenker
* Zoombart kart over Hårkollhallen
* Kort beskrivelse av Hårkollhallen
Samlagsskytingen på landsskytterstevnet

**Samlagsskyting** er en lagkonkurranse i rifleskyting mellom skyttersamlag i Det frivillige Skyttervesen. Det er forhåndsuttatte skyttere fra de ulike samlagene som utgjør lagene som konkurrerer mot hverandre, som oftest i baneskyting. Samlagsskyting foregår hovedsakelig på Landsskytterstevnet og ved regionale stevner innenfor hver enkelt landsdelskrets. Det er vanlig at seniorer, juniorer og veteraner har hver sin samlagsskyting. 
 
Seniorene skyter på 200- eller 300 meter, mens juniorer og veteraner skyter på 100 meters hold. Antallet skyttere på hvert lag i samlagsskytingen er fire på Landsskytterstevnet, men antallet skyttere kan variere i regionale samlagsskytinger. Det er ikke uvanlig at samlag som grenser mot hverandre har lange tradisjoner med å skyte mot hverandre én gang i året.

## Samlagsskyting med cupfinale
Fra og med Landsskytterstevnet i Steinkjer i 2007 vil samlagsskytingen i seniorklassene foregå etter en ny modell. Det er fortsatt 4 skyttere på hvert lag, og lagene rangeres som før, dvs. at første etappe skytes med skiveinndeling etter fjorårets resultatliste, deretter rangeres skytterne slik at beste lag hele tiden skyter på skive 1. Når alle fire skytterne på hvert lag har skutt går de 16 beste lagene videre til en avsluttende cup, hvor lag 1 møter lag 16, lag 2 møter lag 15 osv. i en åttendedelsfinale. De åtte lagene som er igjen skyter kvartfinale etter samme system, deretter skytes semifinale, og til slutt skyter vinnerne av semifinalen om seieren, mens taperne skyter om bronsemedaljen.

I 2008 ble cupen utvidet med "Lucky Losers", der de to beste taperlagene fra åttendedelsfinalene møtes i en ekstra kvartfinale. Vinneren her møter beste taperlag fra kvartfinalen i en ekstra semifinale, og vinneren går til finale, slik at finalen består av tre lag.

Denne konkurranseformen er nå avskaffet, og vinnerlaget kåres etter de fire innledende skytingene.

## Konkurranser
*Landsskytterstevnet
*Landsdelskretsstevner
*6-kanten

## Liste over landsdelskretser og skyttersamlag i Norge
*Viken I krets består av skyttersamlagene Drammen, Hallingdal, Numedal, Ringerike og Vestfold.
*Viken II krets består av skyttersamlagene Akershus, Follo, Oslo, Solør og Østfold.
*Opplandskretsen består av skyttersamlagene Gudbrandsdal, Hedmark, Nord-Østerdal, Opland, Valdres og Østerdal.
*Sørlandskretsen består av skyttersamlagene Agder, Aust-Agder, Telemark, Rogaland, Vest-Agder og Vest-Telemark.
*Hordakretsen består av skyttersamlagene Hardanger og Voss, Hordaland og Sunnhordland.
*Fjordane krets består av skyttersamlagene Nordfjord, Sogn Indre, Sogn Ytre og Sunnfjord.
*Mørekretsen består av skyttersamlagene Nordmør, Romsdal, Sunnmør og Søre Sunnmøre.
*Trønderkretsen består av skyttersamlagene Fosen, Gauldal, Hitra og Frøya, Inntrøndelag, Namdal og Uttrøndelag.
*Nord-Norge krets består av skyttersamlagene Aust-Finnmark, Lofoten, Ofoten, Rana, Salten, Troms, Vefsn, Vesterålen og Vest-Finnmark.

## Eksterne lenker
* Offisielle sider for Det frivillige Skyttervesen
Tamir

**Tamir** er en elv som renner ned fra Khangaifjellene i det sentrale Mongolia. Den er Orkhons viktigste sideelv.

## Eksterne lenker
*
Selenga

**Selenga** eller **Selenge** (russisk: Селенга́, mongolsk: Сэлэнгэ мөрөн – *Selenge mörön*) er en elv som renner gjennom Mongolia og inn i Russland. Den har sin fjerneste kilde i Khangajfjellene der den starter med navnet Ider, og renner ut i Bajkalsjøen. Den har en lengde på 1024 km. 

## Referanser


## Eksterne lenker
*
Timo Tolkki

**Timo Tolkki** (født 3. mars 1966 i Klövskog) er en finsk musiker. Tolkki var gitarist, låtskriver og produsent for power metal-bandet Stratovarius. Da Timo Tolkki tok over for Staffan Stråhlman i Stratovarius i 1984 bidro han sterkt til bandets utvikling ved å spille både bassgitar og rytme- og leadgitar, synge og skrive låter. I 1993 ble Jari Kainulainen ansatt som fulltidsbassist i Stratovarius og i 1994 fikk bandet en ny vokalist: Timo Kotipelto.

Da Timo Kotipelto og trommeslager Jörg Michael forlot bandet etter en intern konflikt i slutten av 2003, ansatte Tolkki to nye midlertidige musikere. 2004 ble et stille år fra bandets side. Timo Tolkki begynte å publisere snodige meldinger på Stratovarius' hjemmeside. Tolkki ble innlagt på sykehus og kom til seg selv etter en sinnslidelse. I januar 2005 ble imidlertid Stratovarius gjenforent og fortsatte som før.

Timo Tolkki har gitt ut to soloalbum. Ett i 1994 og ett i 2002.

## Referanser


## Eksterne lenker
* 
* 
*
Alger (provins)

**Alger** (ولاية الجزائر) er en av Algeries 48 provinser. Administrasjonssenteret er Alger, som også er landets hovedstad.

## Referanser
Orkhon (elv)

**Orkhon** (mongolsk: Орхон гол, *Orkhon gol*) er en elv i Mongolia. Den har sine kilder i Khangaifjellene i Arkhangai Aimag og renner nordover 1 124 km til den forener seg med elva Selenga, som fortsetter nordover inn i Russland og ender i Bajkalsjøen.  Orkhon er nøyaktig 100 km lenger enn Selenga, og er dermed Mongolias lengste elv.  De største sideelvene er Tuul og Tamir.

Langs Orkhon er to viktige ruinbyer: Khar Balgas, Uighurkongedømmets gamle hovedstad, og Karakorum, Mongolrikets gamle hovedstad. 

Orkhon har også en annen turistattraksjon, Ulaan Tsutgalan-fossen, ti meter bred og tyve meter høy. 

UNESCO har oppført Orkhondalen som del av Verdensarven.

## Referanser


## Eksterne lenker
* 
* Webside med fotografier av fossen Ulaan Tsutgalan
Angela Gossow

**Angela Nathalie Gossow** (også kjent som **Saint Gossow**, født 5. november 1974) er en tysk vokalist og manager, kjent for growling. Gossow tok over for Johan Liiva i det svenske melodiske gothenburg death metal-bandet Arch Enemy i 2001, og var bandets vokalist inntil 2014 da  Alissa White-Gluz overtok. Hun har siden da vært manager for bandet. Hennes største innflytelser er Jeffrey Walker i Carcass, David Vincent, Chuck Billy, John Tardy og Chuck Schuldiner.

I desember 2018 oppsto det en situasjon hvor bruk av et bilde  ble brukt av en leverandør av klær til vokalisten i Arch Enemy. Bruken var ikke godkjent av fotografen og han ba derfor om at hvis bildet fortsatt skulle brukes så måtte det doneres 100 euro til en kreftforening. Klesleverandøren fjernet bildet og kontaktet Angela, som tok å forbød fotografen å noensinne igjen ta bilde av bandet, og beskyldte blant annet fotografen å drive med utpressing. Saken eskalerte i sosiale medier hvor Angela ble blant annet beskyldt for dobbeltstandard.

## Referanser


## Eksterne lenker
* 
* 
* 
*